Mondoj

Mondoj estas antologio de 34 esperantlingvaj rakontoj, titolata "rikolto 2001". Ĝin en 2001 publikigis la eldonejo KLEKS de Georgo Handzlik en Bielsko-Biała, Pollando. Elektiĝis noveloj de Grigorij Arosev, Sten Johansson, Trevor Steele, Spomenka Štimec kaj 26 aliaj. Sume do prezentiĝas verkaĵoj de 30 aŭtoroj, elektitaj el 52 verkoj senditaj laŭ alvoko de la eldonejo. La eldono estis aŭspiciita de Esperantlingva Verkista Asocio.

 Eksteraj ligiloj 
 koncizaj informoj pri la antologio en katalogo de la libroservo de UEA 
 recenzo "Ĉu vi rimarkos komunajn trajtojn?", unue aperinta en Monato, de Wolfram Rohloff
 recenzo "Tridek “mondoj” en unu volumo", unue aperinta en La Ondo de Esperanto, 2002, volumo 10 (97), de Wolfgang Kirschstein
 recenzo "Originalaj noveloj de 30 verkistoj", unue aperinta en la revuo Esperanto, 2002, de Donald Broadribb
 recenzo "Zorgi kaj esperi", unue aperinta en Literatura Foiro, volumo 196, aprilo 2002, de Radojica Petrović